Itaalias Veronas toimus täna järjekorras neljas Lääne-Euroopa MK-etapp takistussõidus. Viimasena ümberhüpetel startinud raudse närviga Scott Brash piloteeris kõrge lennuga Hello M’lady kõige kiiremalt üle finišijoone ja võttis etapi võidupunktid.
#000001
Uliano Vezzani ehitatud põhiparkuuri kirjeldati kui rasket ja delikaatset ning nii mõnigi koht rajal nõudis rohkem ohvreid kui teised. Rajameister sõnas, et 80 sekundiline normiaeg oli ehk liiga helde, aga kohale tulnud nimed olid tugevad ning kokku tuli esimest voorust tervel 16 vigadeta sooritust.
#000002
Seitsmendana ümberhüpetel startinud Marc Houtzager (Sterrehof’s Dante) hoidis liidripositsiooni ajaga 36,64 sekundit, kui platsile tuli Darragh Kenny hobusel Romeo. Tempoka sõitmise poolest tuntud iirlane ei hoidnud end tagasi ja sai kirja 36,06 sekundit. Steve Guerdat ja Alamo ei võtnud liigseid riske, kuid kuna tegu on loomupoolest kiire hobusega, siis aeg 36,19 viis nad tol hetkel teiseks. Viimasena startinud Scott Brash on aga tuntud hea pingetaluvuse ja Hello M’lady oma väledate jalgade poolest. Paar läbis raja puhtalt ja napid 11 sajandiku Kennyst kiiremini, võttes võidu.
#000003
Pressikonverentsil sõnas Brash, et viimasena startimine andis talle suure eelise ja peale Kenny sõitu ta teadis, et peab riske võtma. Hello M’lady oli sõitja sõnal täna fantastiline ja ta jäi temaga väga rahule.
#000006
Kõik Verona tulemused leiate siit!
#000010
Ice in his veins and fire in his horse! 🧊🔥Scott Brash and Hello M’lady lit a rocket under her heels as the dangerous combo entered the arena to round off a world class jump-off in the LONGINES FEI Jumping World Cup! The pair overcame the pressure and stunned the stands to claim victory at Jumping Verona! 😱
#000012